Publication: Magyar Közlöny
Issue: MK-2000-26 (Year: 2000, Number: 26)
Era: 1990-2004
Section: a 10/2000. (II. 23.) BM rendelet rendelkezéseit kell alkalmazni.
Paragraph Index: 469

(1) A szabálysértési hatóság a jövedelem letiltása esetén négy példányban „Letiltási rendelvény”-t állít ki. Ennek egy példányát a fizetésre kötelezett foglalkoztatójának vagy a jövedelmet folyósító szervnek (a továbbiakban: munkáltató) küldi meg tértivevénnyel, egy példányát a szabálysértési hatóság székhelye szerint illetékes települési önkormányzat jegyzőjének (pénzügyi szabálysértés esetén a vámhatóságnak) az előírt módon kézbesíti, egy példányát a szabálysértési iratokhoz csatolja. A „Letiltási rendelvény” negyedik példányát a fizetésre kötelezettnek küldi meg. Kártérítés behajtása érdekében történő letiltás esetén a letiltási rendelvényt 5 példányban kell kiállítani, és az ötödik példányt a károsultnak kell megküldeni.

Source: https://magyarkozlony.hu/hivatalos-lapok/55b322e8669ec713aeb9f107cd905e14f97e3858/dokumentumok/d801e07fc3700f87359e8e8e07df594b1236e901/letoltes